Rossiyada qalbaki pasportdan foydalangan o‘zbekistonliklar qo‘lga olindi

Rossiyaning Tula viloyati Aleksina shahrida ikki nafar O‘zbekiston fuqarosi qalbaki pasportdan foydalanganlikda ayblanmoqda, deb yozadi “Podrobno.uz”.

O‘zbekistonliklar migratsiya hisobiga turish uchun migratsiya bo‘limiga qalbaki passport va Rossiya chegarasini kesib o‘tganlik haqidagi noto‘g‘ri ma’lumotlar yozilgan migratsion xaritani taqdim etgan.
Ushbu fuqarolar chegarani kesib o‘tmagan. Ular Rossiya hududida bo‘lish huquqini qo‘lga kiritish uchun qalbaki hujjatlar taqdim etgan.
Ushbu holat yuzasidan ochilgan jinoyat ishlari sudga yo‘naltirilgan.